УИЛЯМ ШЕКСПИР

СОНЕТ 18

Превод от английски: Борис Младенов-Young, 2011

chitanka.info

Дали със летен ден да те сравня?

От него си по-дивна, по-сияйна:

обрулва ветър крехките листя

и пролетта е много краткотрайна.

И често жари слънцето над нас,

понякога зад облаци се скрива;

по зла съдба или по висша власт

увяхва красотата и загива.

Но вечна ще е твойта красота

и все така без възраст ще младееш,

и няма да те обсеби смъртта —

защото ти в стиха ми ще живееш.

Докато на земята хора има,

безсмъртна ще си в моя стих, любима![1]

У. Шекспир

Превод от английски — 2011 г.

[1] Позволих си да направя превода в женски род. — Б.пр. ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги